ওবিসি অধিকার মঞ্চের মিছিল ঘিরে কলেজ স্ট্রিটে ধুন্ধুমার, পুলিশকে বিঁধলেন সুকান্ত

কলকাতা: ওবিসি অধিকার মঞ্চের (OBC Adhikar Mancha) মিছিল ঘিরে কলেজ স্ট্রিটে ধুন্ধুমার। রাস্তাতেই বসে পড়েন পুরুলিয়ার সাংসদ জ্যোতির্ময় সিং মাহাতো-সহ অন্যান্য বিজেপি নেতারা। পুলিশের সঙ্গে ধস্তাধস্তিতে জড়িয়ে পড়ে বিজেপি কর্মীরা। অবশেষে পরিস্থিতি নিয়ন্ত্রণে আনে পুলিশ। শুক্রবার দুপুরে কলেজ স্কোয়ার থেকে মিছিলের শুরু হয়েছিল। যদিও পুলিশের তরফে এই কর্মসূচির অনুমতি দেওয়া হয়নি। অনুমতি ছাড়াই রাস্তায় নামেন বিজেপির কর্মী-সমর্থকরা। পুলিশের সঙ্গে বচসায় জড়িয়ে পড়েন জ্যোতির্ময়। এরপরই রাস্তায় বসে পড়েনপুরুলিয়ার বিজেপি সাংসদ। শুরু পুলিশি ধরপাকড়। পরিস্থিতি নিয়ন্ত্রণে আনে পুলিশ।

এই ঘটনায় কলকাতা পুলিশ ও রাজ্য সরকারকে কটাক্ষ করেন সুকান্ত মজুমদার। এক্স হ্যান্ডেলে লেখেন, দলদাস কলকাতা পুলিশকে ব্যবহার করে ওবিসি অধিকার যাত্রা কর্মসূচি থেকে ভারতীয় জনতা পার্টি পশ্চিমবঙ্গের সাধারণ সম্পাদক তথা পুরুলিয়ার মাননীয় সাংসদ শ্রী জ্যোতির্ময় সিং মাহাতো মহাশয়, ওবিসি মোর্চার রাজ্য সভাপতি শ্রী অজিত দাস মহাশয় এবং উত্তর কলকাতা সাংগঠনিক জেলার সভাপতি শ্রী তমোঘ্ন ঘোষ মহাশয় সহ লড়াকু কার্যকর্তাদের অন্যায়ভাবে গ্রেফতারের তীব্র নিন্দা জানাই। হিন্দু ওবিসি বিরোধী ব্যর্থ মুখ্যমন্ত্রী @MamataOfficial কে জানাই ধিক্কার।

আরও পড়ুন: নিজেকে অপরাধী প্রমাণ করতে নথি পেশের নির্দেশ বাতিল হাইকোর্টে

বৃহস্পতিবার তৃণমূল ছাত্র পরিষদের প্রতিষ্ঠা দিবসের সভা থেকে ওবিসি মামলা নিয়ে বিরোধীদের আক্রমণ শানিয়েছেন অভিষেক বন্দ্যোপাধ্যায়। বলেন, “আমরা সুপ্রিম কোর্টে গিয়ে নির্দেশে স্থগিতাদেশ আদায় করি। যেদিন অনুমতি পেয়েছি, তার একঘণ্টার মধ্যে সরকার ভর্তি প্রক্রিয়া চালু করেছে।” বৃহস্পতিবার, হিন্দু ওবিসিদের বঞ্চিত করার অভিযোগ তুলে সাংবাদিক সম্মেলন করে ওবিসি অধিকার রক্ষা মঞ্চ এবং বিজেপি-র পুরুলিয়ার সাংসদ জ্যোতির্ময় সিং মাহাতো। এখান থেকেই শুক্রবার বিধানসভা অভিযানের ডাক দেওয়া হয়।

দলদাস কলকাতা পুলিশকে ব্যবহার করে ওবিসি অধিকার যাত্রা কর্মসূচি থেকে ভারতীয় জনতা পার্টি পশ্চিমবঙ্গের সাধারণ সম্পাদক তথা পুরুলিয়ার মাননীয় সাংসদ শ্রী জ্যোতির্ময় সিং মাহাতো মহাশয়, ওবিসি মোর্চার রাজ্য সভাপতি শ্রী অজিত দাস মহাশয় এবং উত্তর কলকাতা সাংগঠনিক জেলার সভাপতি শ্রী তমোঘ্ন… pic.twitter.com/Tbj1u4jsRl

— Dr. Sukanta Majumdar (@DrSukantaBJP) August 29, 2025

অন্য খবর দেখুন